In `n wêreld vol introverte en ekstroverte, kom introverte in een uit elke drie mense voor. Meeste dink hierdie mense is skaam en teruggetrokke, maar dit is `n mispersepsie wat meeste nie verstaan nie.
Susan Cain, skrywer van The Quiet Revolution: The power of introverts in a world that can't stop talking, het tydens `n praatjie gesê mense moet verstaan wat dit beteken om `n introvert te wees.
"Dit is anders as om skaam te wees. Skaamheid is die vrees vir sosiale beoordeling. Die begrip, Introvert, het te doen met die manier hoe jy reageer teenoor stimulasie, insluitend sosiale stimulasie."
Sy het as kind die volgende boodskap gekry: Om `n introvert te wees is dalk nie noodwendig die beste manier van menswees nie.
"Dit het my bly hinder. Ek het altyd gevoel dat hierdie idee verkeerd is. Introverte is wonderlik."
Vir jare het sy hierdie idee onderduk en op die einde `n prokureur geword omdat sy gevoel het sy moet haarself bewys as `n uitgaande persoon, 'n ekstrovert.
"Ek het keuses gemaak wat ek nie eers besef het ek maak nie."
Dit is wat introverte doen, en dit is hulle verlies verseker. Cain meen dit is ook die wêreld se verlies. "Wanneer dit kom by kreatiwiteit en leierskap, het 'n mens introverte nodig," het sy gesê.
Dit is `n vooroordeel waarmee die wêreld opgeskeep sit. Die sleutel tot sukses is om jouself te stimuleer met die situasie wat reg is vir jou.
Sy meen as 'n persoon te veel tyd spandeer om teen jou eie natuur te baklei, breek jy jouself af.
"Te veel mense se lewens pas hulle nie – introverte met yslike skedules en ekstroverte wat voor die rekenaar ure aaneen sit, kan na jare gevolge soos depressie veroorsaak."
"Ons moet almal dinge doen waarvan ons nie hou nie, maar net partykeer. Dit moet nie heeltyd so wees nie," het Cain gesê.